Studentebetogings was poging om land te 'destabiliseer' | Maroela Media
Die ANC het Maandag in 'n mediaverklaring, ná afloop van 'n vergadering van sy nasionale uitvoerende komitee (NUK), na die onlangse gebeure verwys en gesê dit "is vroeë tekens van teenrewolusie".
Volgens Gwede Mantashe, sekretaris-generaal van die ANC, het die NUK "baie tyd bestee om oor die toestand van hoër onderwys in die land te beraadslaag".
Hy het gesê dat finansiering die grootste struikelblok vir tersiêre onderrig in die land is. "Dit was die korrekte besluit van die president dat daar geen verhoging in klasgeld vir 2016 sal wees nie."
Die NUK het egter sy kommer uitgespreek oor pogings om die "opregte bekommernisse" van die studente vir ander doelwitte aan te wend. "Die opper van nuwe eise terwyl daar aan die oorspronklike eise gehoor gegee is, word gesien as 'n poging om ontevredenheid te aan te wakker."
Die NUK het onder meer gesê die teiken van staatsinstellings, slagspreuke oor regimeverandering en provokasie van die polisie tydens die betogings was alles "vroeë tekens van teenrewolusie".
Jip. Jy's reg ou Gwede….Ek moes vir 2 jaar van my lewe in 'n bruin uniform in 'n tent slaap en rat-packs vreet…..in en om die lokasies van verskeie dorpe…..waar studente presies dieselfde gedoen het om die land te "destabiliseer"!! Julle het hulle daai tyd aangepor en geprys….en nou kritiseer jy hulle? Hau??
Die cANCer doen goed genoeg op hulle eie om die land te destabiliseer.
Ek is nog besig om sinne te bou in my gedagtes toe ek Johann Marx se reaksie lees….Ek voel ook dieselfde, sal nie eers 'n komma of punt skuif.
Kry vir jou, jy het eerste handse ervaring!
Die leiers van ons tyd skep die denke van die jeug dis volg hul die denke wat aan hul voorgeskryf word.